Velika Kladuša

Velika Kladuša (Велика Кладуша en alfabeto cirilico) ye una ciudat y municipio situaus en l'extremo nortoccidental de Bosnia y Herzegovina, amán d'a muga con Croacia. A ciudat mas amanada ye Cazin, y un poco mas luent se troban Bihać y Bosanski Novi. Ya en Croacia, no ye guaire luent Cetingrado. Administrativament, fa parti d'o Cantón d'Una-Sana, en a rechión historica de Bosanska Krajina y incluyiu aintro d'a Federación de Bosnia y Herzegovina.

O municipio de Velika Kladuša tien tamién chicoz lugars como Mala Kladuša, Todorovo, Podzvizd y muitos atros. A ciudat de Velika Kladuša ye a capital d'o municipio y por ixo ye a on se troban a mayor parti d'os servicios d'a zona, como son hespitals, botigas y edificios administrativos.

 Historia 
Antis d'a Guerra de Bosnia, a ciudat yera seu d'Agrokomerc, una d'as mayors industrias agroalimentarias de l'antiga Yugoslavia. A empresa naixió a partir d'una chicota grancha ta rematar emplegando a mas de 13.000 treballadors en l'inte de mayor producción. Agrokomerc sobrevivió a la guerra, encara que con una capacidat de producción inferior.

Mientres a guerra, a localidat estió capital de l'autoproclamada Provincia Autonoma de Bosnia Occidental. Una vegada rematau o conflicto belico, estió seu d'o campamento d'as Fuerzas Armadas Canadienses participants baixo mandato d'a OTAN en as fuerzas de mantenimiento de paz IFOR y SFOR entre 1995 y 2003.

 Demografía 
En l'anyo 2009 a población d'o municipio de Velika Kladuša yera de 46 561 habitants.Estimación de la población de la Federación de Bosnia y Herzegovina. 30 de chunio de 2009. Bosnia y Herzegovina - Oficina Federal de Estadística A superficie d'o municipio ye de 331 kilometros cuadraus,Bosnia and Herzegovina. General Information. geohive.com, 27 d'agosto de 2013 con o que a densidat de población yera de 140 habitants por kilometro cuadrau.

 Ciudat 
En 1991 a ciudad de Velika Kladuša teneba 14.469 residents, clasificaus en:

 87% bosnios
 5% serbios
 4% croatas
 2% yugoslaus
 2% atros

 Municipio 
{|border="2" cellspacing="0" cellpadding="4" rules="all" width="50%" style="clear:all; margin:6px 0 0em 0em; border-style: solid; border-width: 1px; border-collapse:collapse; font-size:85%; empty-cells:show"
|colspan="14" align=center style="background:#778899; color:white"|Composición etnica
|-
|- bgcolor="#FFEBCD"
!Anyo
!Serbios
! %
!Bosnios
! %
!Croatas
! %
!Yugoslaus
! %
!Atros
! %
!Total
|- bgcolor="#fffaf0"
|1961 || 4.489|| 15,34%|| 23.585|| 80,59%|| 870|| 2,97%|| 250|| 0,85%|| 73|| 0,25%|| 29.267
|- bgcolor="#f5f5f5"
|1971 || 2.845|| 7,88%|| 32.110|| 88,99%|| 742|| 2,05%|| 191 || 0,52%|| 191|| 0,52%|| 36.079
|- bgcolor="#fffaf0"
|1981 || 2.456|| 5,39%|| 40.238|| 88,39%|| 701|| 1,53%|| 1.758|| 3,86%|| 367|| 0,80%|| 45.520
|- bgcolor="#f5f5f5"
|1991 || 2.266|| 4,28%|| 48.305|| 91,29%|| 740|| 1,39%|| 993 || 1,87%|| 604|| 1,14%|| 52.908	
|- 
|colspan="14" align=center style="background:#dcdcdc;"|'|}
En 2005, cuasi toz os habitants d'o municipio yeran bosnios.

 Puntos d'intrés
 Castiello (Stari Grad'') de Velika Kladuša.
 O Bazar (Pijaca).
 Estadio Krajsnik.
 Parque Mujo Hrnjica.
 Piscinas de Mala Kladusa.

 Ciudadans importants 
 Fikret Abdić, criminal de guerra convicto y autoproclamau presidente d'a "República de Bosnia Occidental".

 Se veiga tamién 
 Bosnia Occidental
 Cantón d'Una-Sana
 Bosanska Krajina

 Referencias 

 Vinclos externos 

 Pachina web oficial de Velika Kladuša
 www.kladuska-raja.com
 www.kladusa.net

Categoría:Localidaz de Bosnia y Herzegovina